"Ara em sento una persona més capaç i tinc moltes il.lusions i projectes de vida" – el blog d'anar\nUn familiar em va informar que a “Anar” podria trobar un tipus de teràpia diferent a d’altres que havia provat i no m’havien funcionat i ho vaig voler provar perqué no estava bé amb mi mateix peró tampoc sabia massa ben be per qué.\nLa vivencia del procés va ser molt positiva. Poc a poc vaig anar notant com m’anava alliberant del munt de càrregues i dubtes que m’havia anat posant a mi mateix al llarg del temps.\nDesprés d’haver finalitzat el procés, em coneixo molt més, no m’espanta saber qui sóc. Tolero bastant millor els fracassos. Podria dir que em sento més lliure, i orgullós de mi mateix per haver sapigut afrontar les meves pors i inquietuds i avui poder veure la vida d’una manera molt més senzilla. Ara em sento una persona més capaç i tinc moltes il.lusions i projectes de vida per anar compartint dia a dia al costat de la gent a qui més estimo.\nVull donar les gràcies a la Susagna per ajudar-me a descobrir qui sóc. Em vaig sentir molt còmode en tot moment durant el procés.\nJ.P. 4 de Gener de 2017\n« “Sento moltíssima més seguretat en mi mateixa i consciència de qui sóc”\n“Todo ese duelo mal gestionado me llevó a una gran pérdida, la de mi yo” »\nHeu d'a href="http://www.anar.cat/blog/wp-login.php?redirect_to=http%3A%2F%2Fwww.anar.cat%2Fblog%2Ftestimonial%2Fara-em-sento-una-persona-mes-capac-i-tinc-moltes-il-lusions-i-projectes-de-vida%2F%23respond">entrar per publicar un comentari.


SERVICIOS NACIONALES | Alfa Nordic SL | España\nDEFENSA JURÍDICA Y ASSISTÈNCIA NACIONAL 24 H\nTRAMITACIÓ INSPECCIÓ TACÒGRAF\nPosem a la seva disposició a un gran equip d'especialistes experimentat en la matèria, a través del qual els oferim:\n✓ Assessorament davant el requeriment de tacògraf.\n✓ Gestió de la documentació i fitxers a presentar.\n✓ Informe i anàlisi de les possibles infraccions que es poguessin derivar de la mateixa.\n✓ Presentació de la documentació i fitxers que li requereixin mitjançant el mitjà que correspongui.\nCURSOS DE FORMACIÓ EN MATÈRIA DE TRANSPORT\nCursos de formació i conscienciació per als seus conductors i responsables de trànsit. L'ajudem a reeducar als seus conductors per evitar el màxim les possibles infraccions que aquests puguin cometre. Els ensenyem el funcionament de l'tacògraf digital i analògic i la realització d'entrades addicionals en el tacògraf, a més de realitzar una anàlisi de les infraccions de cada un dels assistents.\nComptem amb un perit especialitzat i experimentat en normativa de transports, que li prepararà un informe pericial per a la defensa davant d'un jutge per una demanda d'hores extres, nocturnitat o dietes. Aquest servei inclou l'anàlisi i l'assessorament per part de perit emissor de l'informe.\nOferim la possibilitat de ratificació per part de pèrit el dia de l'judici.\nREVISIÓ BÚSTIES TELEMÀTIQUES\nServei de gestió i tramitació de notificacions en matèria de trànsit i transports per via telemàtica a través del servei de notificacions electròniques.\nAquest servei es prestarà directament mitjançant la lectura de les notificacions en matèria de transports i trànsit a través de l'adreça electrònica viària i de l'adreça electrònica habilitada.\nGESTIÓ FITXERS TACÓGRAF DIGITAL (ALFA-DIGIT)\nLi oferim un servei de guarda i custòdia dels seus fitxers digitals tant de vehicle com de conductor, emissió d'informes d'activitat de\nvehicle i conductor i llistat d'infraccions dels seus conductors.\nEmissió i tramesa d'informes periòdicament.


Rebutgen el recurs del Barça per les estelades perquè el club no està legitimat per presentar-lo\nEl jutge retreu al Barça haver pres partit en una "controvèrsia política"\nRedacció 21/05/2016 - 16.04 Actualitzat 21/05/2016 - 21.13\nEl jutjat d'instrucció del contenciós administratiu número 15 de Madrid ha decidit no admetre el recurs del Barça per la prohibició de les estelades. El magistrat considera que el Barça no està legitimat per presentar-lo.\nEl jutjat argumenta que una associació esportiva privada no pot presentar-se com a perjudicada per una violació del dret a la llibertat d'expressió. El jutge diu que es tracta d'un dret de caràcter personal i que només el poden exercir persones físiques i no pas jurídiques ni associacions.\nCrítica del jutge al Barça\nEl titular del jutjat del contenciós 15 de Madrid, retreu al club haver pres partit en una "controvèrsia política" i generar així "tensió" en una trobada com aquesta.\n"No s'entén molt bé que plantegi una acció com la proposta, que és molt diferent, i fins distant"\nRecorda que la decisió de prohibir les banderes s'adopta per motius de seguretat en un partit considerat d'"alt risc", pel que afirma que "el Barcelona no hauria de prendre partit per una o altra posició o controvèrsia política".\nEn fer-ho, insisteix el jutge, "està no només generant més polèmica o tensió de la que ja de per si comporta un esdeveniment d'aquestes característiques o importància, sinó apartant-se de la finalitat, sigui principal o complementària, pròpia de les seves funcions estatutàries, entre les quals no es troba recollida precisament la difusió d'idees o pronunciaments polítics". I el jutge afegeix que hauria de fer el Barça com a entitat:\n"Hauria d'abstenir-se de fer reclamacions judicials en favor d'un o altre signe, i mantenir una postura neutral per vetllar per la lliure i pacífica circulació de totes les persones".\nA més, el jutge ha dit que l'estelada no és un símbol del Barça, "ni directament ni indirectament".\nLa decisió del jutge, però, no canvia la suspensió cautelar de la prohibició que va decidir aquest divendres el jutjat contenciós administratiu número 11 després del recurs presentat per l'associació Drets.\nEl Futbol club Barcelona ha emès un comunicat on explica la decisió del jutge i reitera la seva satisfacció perquè es permeti l'exhibició de les estelades:\nEl comunicat del Barça després que el jutge hagi desestimat el seu recurs per les #estelades https://t.co/5T8mvvLJq0 pic.twitter.com/F2MpwzQ2za\n 324.cat (@324cat) May 21, 2016\nUna associació repartirà milers de banderes espanyoles per la Copa\nFernández Díaz demana respecte per a l'himne a la final de la Copa


Andorra » Massana, la » Rutes i visites\nExcursió de baixada que connecta Sant Joan de l'Erm amb el poble de Castellbò pel recuperat camí vell.\nEs pot contemplar una gran diversitat vegetal durant els més de mil metres de desnivell que acumula el descens, des dels avetars i pins negres del voltant de Sant Joan de l'Erm fins als roures i la vegetació de ribera de la part més baixa de la vall.\nEsglésia de Sant Iscle i Santa Victòria de Turbiàs\nCal visitar Castellbò, municipi més extens de l'Alt Urgell que fou un dels centres polítics més importants de la Catalunya medieval. Formà part del gran vescomtat de Castellbò, que s'estenia àmpliament pels territoris de l'Alt Urgell, el Pallars i les valls d'Andorra.\nCal contemplar la col·legiata de Castellbò, declarada Bé d'Interès Cultural. S'ha de tenir en compte que, per a la logística de l'itinerari, es necessiten dos vehicles, un a cada extrem del recorregut.\nDolmen a la collada del Pubill\nPer arribar a Castellbò cal prendre la carretera N-260 i trencar al nord-oest, 3 km al sud de la Seu d'Urgell -a l'alçada de Montferrer-, per una carretera que, en 9 km, després de deixar un trencall a la dreta cap a Aravell, hi duu.\nUn cop al poble, s'hi deixa un cotxe i es continua amb un altre vehicle per una carretera asfaltada que passa per Turbiàs (km 9,5) i arriba, al cap de 21 km, al refugi xalet de la Basseta, a Sant Joan de l'Erm, punt d'inici del recorregut.\nSe surt del refugi xalet de la Basseta travessant el prat en direcció sud-oest i es pren un camí que puja suaument pel mig del bosc tot deixant a l'esquerra una pista. Poc més endavant es creua una pista i se segueix pel camí entre avets.\nS'arriba a una altra pista, que també es travessa seguint cap al sud-oest. Al km 0,89 es desemboca a una pista, que se segueix a l'esquerra.\nEs creua un tallafocs i es continua per la pista en la mateixa direcció. Al km 2,64 es deixa una pista que ve per l'esquerra i es prossegueix recte fins al coll de Leix, on es pren un trencall que baixa a l'esquerra.\nEl camí surt a una pista, que es pren tot planejant cap al nord-est, per, als 250 m, deixar-ne una altra que arriba per la dreta. Es deixen desviacions secundàries.\nBifurcació. Es deixa una pista a la dreta i es continua per l'esquerra.\nEs desemboca a una pista perpendicular més ampla: cal agafar-la a l'esquerra. Al cap de poc, en una clariana des d'on es gaudeix d'una bona vista panoràmica, cal abandonar-la per seguir per l'esquerra un mur de pedra que marxa cap al sud-oest. Si es continués per la pista s'arribaria a un dolmen reconvertit en cabana de pedra, a la collada del Pubill, que és un balcó natural al Cadí.\nEl camí surt a la carretera d'accés a Sant Joan de l'Erm. Cal baixar-hi uns metres fins a trencar a mà esquerra per un desviament que davalla fins a Turbiàs. Es passa per davant de l'església de Sant Iscle i Santa Victòria.\nMés avall es pren un camí que descendeix per l'esquerra i s'endinsa al bosc tot prenent direcció nord-est.\nDesprés d'una llarga baixada, ja per alzinar, es desemboca novament a una carretera, que es pren davallant cap al sud-est. Al km 11,11 cal deixar-la i prendre una pista de l'esquerra. Un cop passat el torrent, també caldrà abandonar-la per seguir per un camí de la dreta que, ja cap a llevant, baixa suaument cap a Castellbò.\nDesprés de passar pel costat d'un antic columbari, des d'on es té una privilegiada vista sobre Castellbò, s'arriba a una pista, que s'agafa a la dreta en baixada. Al cap de pocs metres cal deixar-la i trencar a l'esquerra per un camí que descendeix i, en un parell de marradetes, s'enfila al poble.\nCastellbò. Final del recorregut.\nEs tracta d'una ruta per a fer a peu, amb una distància total de 12.6 km, un desnivell de 120 metres i una durada aproximada de 3 hores i 10 minuts. Està senyalitzada i el seu grau de dificultat és baix.\nFont: Palau Robert. Centre d'informacció de Catalunya.


Pralicroc d'avellana Home Chef 160 g | Gadgets & Cuina\nPralicroc d'avellana de la col.lecció Home Chef de Sosa, ideal per a totes les nostres creacions culinàries o de pastisseria. Amb aquest praliné tant podrem aromatitzar pa de pessic, cupcakes o galetes, com farcir bombons o fer una vinagreta espectacular. Aquest praliné de Sosa combinen la matèria primera concentrada sigui fruits secs, fruita, làctics.. barrejada amb sucres, colorants i aromes.\nEs tracta d'un producte que dóna un equilibrat i perfecte sabor a avellana. Amb aquestes pastes recuperem el sabor més genuí i entranyable.\nTota una àmplia gama de sabors per deixar-se portar per la imaginació i crear noves i dolces composicions.\nProductes relacionats de Pralicroc d'avellana Home Chef 160 g\nPralicroc d'avellana Home Chef 160 g?


El calendari finalitzarà el 25 de setembre amb la Prova del Remiger\nImagen de las embarcaciones durante la competición pasada. EPDA\nLa Vela Llatina Silla ha presentat el calendari d'exhibicions d'enguany. La primera de les exhibicions serà de la Lliga Diputació el 24 d'abril, la segona el 22 de maig, tercera el 26 de juny, la cuarta el 17 de juliol amb la Prova del Crist i la quinta el 18 de setembre. A més, el 25 de setembre es donarà la Prova del Remiger.\nDes de 1987 venen celebrant les profies tradicionals al llac de l'Albufera. Amb un recorregut o triangle que comença i acaba al por de Silla.\nAixí mateix el calendari d'exhibicions s'estén des de març a setembre en un total de 7 proves a més de les lliures patrocinades per la Vela Llatina de Silla. El que denominem les exhibicions oficials compten amb la inestimable col·laboració d'empreses i entitats de la comarca que, a més de contribuir amb el seu ajut econòmic donen suport moral i compatixen l'estima per les tradicions i la recuperació de l'espai natural de l'Albufera i el seu Parc.\nL'Associació de la Vela Llatina de Silla, fundada el 21 de maig de 1988, recull la tradició mil·lenària i l'estima pel sistema de navegació amb barca albuferenca i de vela llatina propi del paratge natural de l'Albufera de València. En el seus estatuts de constitució, en l'article 3, definixen com a objectius fonamentals:\n- La recuperació i promoció de barques a vela llatina a l'Albufera de València. Sense poder formar part de l'associació les barques que no acomplesquen les normes de disseny autòcton de vela de l'Albufera de València.\n- Col·laborar, cuidar i promoure el Parc natural de l'Albufera.\nPer tant, la preservació del patrimonio històric, cultural i estètic constituït per les embarcacions tradicionals, autòctones a vela llatina clàssica, ha de ser absolutament prioritària. Demostrant així el respecte pels avantpassats, les seues eines i les tradicions. Juntament amb la col·laboració, atenció i promoció del Parc natural de l'Albufera.


Eddy Arnold - Viquipèdia, l'enciclopèdia lliure\nEddie Arnold i la seva guitarra (1969)\n(en) Eddy Arnold\n15 maig 1918\n8 maig 2008 (89 anys)\nCountry, pop i gòspel\nEddy Arnold (Madisonville, Tennessee, 15 de maig de 1918 - Franklin, Tennessee, 8 de maig, 2008) fou un cantant de country estatunidenc.\nLa seva gran popularitat i els seus èxits de vendes (més de 80 milions de discs venuts) el convertiren en un dels principals responsables que la música country es transformés en una potent indústria. Conegut amb l'apel·latiu The Tennessee Plowboy, després de la ruïna i la pèrdua de la granja familiar donà les seves primeres passes com a cantant a principis de la dècada de 1940 amb un estil propi, de to romàntic i capaç de superar els tòpics de la cançó country de llavors, ancorada en un ruralisme passat de moda.\nL'arribada d'Elvis Presley –el qual per altra banda adoptà algunes de les formes d'Eddy i interpretà diversos dels seus temes— i la irrupció del rock and roll el relegaren del seu lloc de privilegiada popularitat, però aconseguí reciclar-se i en la dècada de 1960 va conèixer una altra edat daurada aprofitant l'auge de l'estil countrypolitan, amb temes més universals i d'estil més dolç i elaborat.\nLa fi de la seva carrera el dedicà a donar concerts en directe amb prestigioses orquestres simfòniques. Es retirà dels escenaris el 1999.\nEntre els seus discs cal destacar Cattle Call (1963), Make the World Go Away (1965), Last of the Love Song Singers (1993) i After All These Years (2006).\n1966: Grammy al millor àlbum de country\nA Wikimedia Commons hi ha contingut multimèdia relatiu a: Eddy Arnold\nEnciclopèdia Espasa Suplement dels anys 2007-08, pàg. 52 ISBN 978-84-670-0659-9\nISNI: 0000 0001 1507 0317\nObtingut de «https://ca.wikipedia.org/w/index.php?title=Eddy_Arnold&oldid=27436050»\nMúsics de country\nLa pàgina va ser modificada per darrera vegada el 11 juny 2021 a les 02:48.


Assessoria a l'estranger i protecció de dades personals | Lleal Tulsà AssociatsLleal Tulsà Associats\nAssessoria a l’estranger i protecció de dades personals\nLa nostra Àrea d’Estrangeria realitza un estudi individual de la situació de cada client per tal d’assessorar-lo sobre els punts rellevants i documentació necessària per a cada tràmit, així com acompanyant-lo en aquelles situacions en què es requereixi la presència de l’interessat.\nL’assessorament també està dirigit a aquelles empreses que tinguin contractats treballadors estrangers i vulguin informar-se de la situació legal d’aquests, els seus deures i obligacions, o bé, que tinguin la intenció de contractar-ne de nous i necessitin iniciar una sol·licitud a l’Administració. Som l’acompanyant que tota persona fora del seu territori necessita per tal de no perdre de vista les seves obligacions burocràtiques. L’objectiu dels professionals d’aquesta àrea no és altre que estudiar, informar i realitzar auditories sobre els requisits i obligacions que es generen, així com fer tot el seguiment del tràmit administratiu.\nL’Assessorament en la Protecció de Dades Personals s’adapta a les necessitats particulars de cada client per garantir el compliment de la legislació en matèria de protecció de dades vigent, així com en les mesures a adoptar per complir amb el nou Reglament General de Protecció de Dades Europeu i les seves futuribles modificacions, adaptant-nos sempre als nous temps.\nArrelament social, laboral, familiar, o bé, per raons humanitàries.\nResidència de menor NO nascut a Espanya


El nostre Restaurant ofereix un ambient agradable i la possibilitat de gaudir de la millor cuina casolana, que junt amb l'acurat servei i l'originalitat dels nostres plats elaborats amb els millors productes de la terra, farà les delícies dels paladars més exigents. Un lloc on cultura, art, música, gastronomia i els millors beuratges combinen màgicament... Gaudeix d'un espai encantador amb sales privades, terrassa i l'acollidor jardí enmig de la Muralla.\nC/ Pujada la Mercè, 10\nCuina d'autor. Fusió de la cuina mexicana i la mediterrània en plats tapa. En begudes, oferim còctels amb macerats propis, ginebres del Món, selecció de vins. Menús degustació per grups. L'espai per a grups disposa d'internet.\nC/ Migdia, 77-85\nUn local per gaudir del bon ambient i de la música des de primera hora del matí fins a la matinada. A primera hora vine i gaudeix de la nostra selecció de cafès, entrepans i brioixeria selectes. Als migdies podràs satisfer el paladar en un ambient distès i agradable. Deixa’t encisar per l’entorn del Barri Vell tot assaborint les nostres amanides especials, unes verdures a la brasa o les nostres famoses “fletxes” elaborades amb la millor selecció de carns i peixos. La cuina més saludable en com


UGT adverteix de l'augment del nombre de llits tancats a Son Llàtzer\n19 abril 2021 02:51\nEl sindicat considera "difícil d'entendre que es retallin places quan 14.000 ciutadans esperen una intervenció"\nUGT Balears ha advertit de l'augment del nombre de llits tancats que s'està produint a l'hospital de Son Llàtzer, ja que, segons ha indicat, la restructuració de plantes en el centres sanitaris pot suposar la desaparició de 72 llits hospitalaris.\nEn un comunicat, el sindicat ha assenyalat que "tal com succeeix a l'hospital Can Misses, en el qual la Gerència tanca 14 llits en la 3a planta", l'Hospital Son Llàtzer procedeix per la seva part "a reduir 48 llits en les plantes 3B i 3C i obre 24 llits de la planta 4B, tancada des del passat estiu per realitzar reformes i que tenia previst obrir-se el mes de setembre, deixant les tres plantes amb la meitat de la seva capacitat real".\nAixí, UGT ha indicat que el nombre de llits que es redueixen sobre el total de les disponibles a l'hospital pot assolir finalment els 72 llits, "que sens dubte suposa un estalvi de personal per al pressupost de l'hospital", però que per al sindicat "és difícil d'entendre que es tanquin llits en el centre quan aproximadament 14.000 ciutadans de les Balears esperen una intervenció quirúrgica".\nEn aquest punt, la central sindical ha assegurat que "la supressió de l'activitat extraordinària, les peonades que es realitzaven els horabaixes, i la reducció real de les plantilles amb la paralització de la contractació", tenen un efecte directe en l'augment progressiu de les llistes d'espera, a la qual cosa cal sumar "la infrautilització dels quiròfans".\nAmb tot, des d'UGT critiquen que, "malgrat les contínues declaracions públiques dels membres de l'actual Govern assegurant que les retallades a sanitat no comprometrien en cap cas l'atenció sanitària als usuaris, la realitat és que la ralentització de l'activitat dels hospitals té un efecte negatiu sobre la salut dels pacients".\nAmb tot, adverteix que l'augment dels temps d'espera per realitzar-se alguna prova complementària o ser intervingut "pot suposar complicacions en les patologies dels pacients o intervencions i tractaments més costosos, complicats o agressius que anul·larien l'argument esgrimit per l'Administració sobre l'estalvi de suprimir l'activitat extraordinària".\n"Si les llistes d'espera ja eren difícils de controlar amb l'activitat normal, la reducció de l'activitat en els Hospitals pot disparar-les fins a límits dramàtics que finalment comprometin la salut dels pacients i imposin l'aplicació de mesures dràstiques per frenar-les, desviar pacients a la sanitat privada", han argumentat sobre això.


Escola Pau Casals | Som escola verda | Pàgina 4\nLa nostra escola té el nom d’un músic universal conegut arreu del món i lluitador incansable per la pau i l’educació. Aquí us anirem deixant alguns dels seus pensaments i contribucions al món. Ben orgullosos de tenir-lo tan present !\nEl cant dels ocells – Acappella\n“L’infant ha de saber que ell és un miracle, que des del principi del món no hi ha hagut ni fins al final del món no hi haurà, un altre infant com ell.”\nVídeo Fundació Pau Casals\nFem 40 + 1 anys !\nSi vols enviar un mail a l’escola pots fer-ho en aquesta adreça: escolapaucasalsviladecans@gmail.com\nUna alumna de 4t finalista als Jocs Florals 2018\nDimarts a la tarda va tenir lloc l’acte de lliurament de premis de l’edició dels Jocs Florals de 2018 i, en representació de la nostra escola, una alumna de 4t va rebre el diploma per la seva composició titulada “El meu gat Nico”. … Llegeix més»\nCompartim les fotos de les colònies de P5 …\nUs deixem un enllaç a la carpeta on podreu veure fotos que anirem pujant de les colònies de P5. Esperem que els nens i les nenes s’ho passin súper !!!\nFotos de les colònies de P5\nEls nens i les nenes de 6è celebren la Fira Educativa a l’Institut de Sales\nAvui ha tingut lloc la Fira Educativa a l’institut de Sales, els nens i les nenes de 6è han anat passant per diferents proves i tallers experimentals per aprendre nous conceptes i provar d’altres que ja sabíen… Ha estat molt maca la trobada… Llegeix més»\nUs deixem el menú del menjador del mes de maig… Bon profit !\nCompartim les colònies … Fotos !!\nUs deixem un enllaç perquè pugueu veure totes les fotos que anirem fent des de Mas Banyeres… A passar-ho bé !\nSant Jordi al Pau Casals …\nAquí us anirem deixant fotos i mostres de totes les activitats que s’estan portant a terme avui a l’escola, de moment us passem unes fotos de les paradetes de llibres, els nens i les nenes de 6è i mares voluntàries estan fent la… Llegeix més»\nInformació de la reunió de colònies de primària\nAvui ha tingut lloc la reunió de colònies per les famílies dels nens i les nenes de 2n, 4t i 6è que van de colònies aquest any. Per tots i totes els/les que avui no heu pogut assistir us passem el Power Point… Llegeix més»\nPer què s’ha d’incorporar l’educació emocional a l’escola?\nUs deixem l’enllaç d’un vídeo on parla la Ruth Ortín, una de les professores que va impartir a un grup impulsor de l’escola el curs d’educació emocional l’any passat. Explica coses molt interessants i aclareix per què és tan útil i necessari el… Llegeix més»\nBeques menjador – Convocatòria curs 18-19\nAvui ha sortit la convocatòria pels ajuts de menjador del curs vinent. Normalment surten al mes de maig però aquest any sembla ser que s’ha avançat la convocatòria. Us deixem els documents de les bases per demanar-les i el formulari de sol·licitud. Segons… Llegeix més»\nMenú menjador mes d’abril\nUs deixem el menú del mes d’abril. Bon profit !\nSi per l’abril sens tronar, ordi i blat no faltarà\nAquest curs celebrarem la festa de la primavera amb un festival de música sobre pel·lícules d’animació.\nUs esperem a tots/es el dia 23 de març a les 15h al pati de l’escola.\nPer a la dansa les i els alumnes hauran de portar… Llegeix més»\n3a edició de la formació per a docents del Pla TAC (16/03/2018)\nUs passem l’enllaç de la XIE, Xarxa d’Innovació Educativa, amb un article que parla de l’adhesió de les escoles al Pla TAC, entre elles, el Pau Casals. Esperem que sigui del vostre interès.\n3a edició… Llegeix més»\nNou blog de 3r i 4t, els mitjanets de l’escola…\nUs convidem a que feu una ullada al nostre blog, estem molt contents, hem canviat una mica l’aparença i no parem de publicar notícies. Avui mateix hem anat de sortida al CRARC de Masquefa i segur que aviat veureu els comentaris i les… Llegeix més»\nComitè mediambiental – l’Orella d’en Pau Casals\nUs informem que hem afegit al menú principal de l’esquerra de la nostra web un enllaç al comitè mediambiental perquè estigueu informats de les accions que portem a terme per cuidar el nostre planeta. Estem molt engrescats. Us animem a visitar-lo, aquí us… Llegeix més»\nNotícia d’última hora – Previsió meteorològica dimecres 28-02-18\nEns acaba d’arribar un comunicat dels Serveis Territorials d’Ensenyament on expliquen que, per demà, està previst un empitjorament del temps. Per aquest motiu us comuniquem que, si la neu qualla, això suposi dificultats per arribar a l’escola tant del professorat com de l’alumnat al… Llegeix més»\nJa tenim els vídeos tan esperats de la cantata d’hivern, els hem estat preparant amb molt d’amor per a tots vosaltres. Teniu 5 vídeos i podeu triar el grup o el cicle per anar més ràpid. Esperem que us agradi tornar… Llegeix més»\nRua de carnaval matinal dels petits de l’escola i Timbalers\nEl dia 9 de febrer, però, de matí vam passar una estona molt divertida tots i totes vestits/des de dàlmates i de “Cruella”. Vam fer una petita passejada pels voltants de l’escola i ens va acompanyar el grup de Timbalers del centre capitanejat… Llegeix més»\nEls treballs de les famílies de la comissió de pati …\nUs volem deixar unes fotos d’aquest dissabte passat en què les famílies de la comissió de pati i més mares i pares voluntaris van fer feines de millora. La feina és considerable, l’esforç, la preparació, però amb la il·lusió i les… Llegeix més»\nTarda de carnaval al Pau Casals\nEl passat 9 de febrer vam celebrar el carnaval “made in Pau Casals”, vam fer una petita gimcana amb tallers diversos: fer màscares, pintar un mural en conjunt, decorar globus, maquillatge, photo call… sembla que va ser una bona experiència, els nens i… Llegeix més»\nTweets by epaucasals


'Oci': 5 enoteques per enamorar el paladar - El diari digital de Sabadell - iSabadell\n‘Oci’: 5 enoteques per enamorar el paladar\nEscrit per Carola Mayol el 12 abril 2013\nLa majoria d’establiments ofereixen cursos de degustació o maridatge.\nL’atenció personalitzada, la millor arma dels petits comerços respecte els supermercats.\nUn bon vi no només proporciona petites dosis de plaer; també pot ser un gran còmplice en moments decisius. La pregunta és: quin comprar? On? Us donem 5 pistes que romandran al cervell i al paladar. Podeu ampliar la llista de suggeriments?\nSabadell té cellers i enoteques per a tots els gustos. Però si es tracta de localitzar el vi perfecte per a nostra ocasió, n’hi ha cinc que destaquen. Alguns formen part de grans cadenes, altres són petits locals que porten més de 40 anys aconsellant la clientela i evitant que comprin vins desafortunats.\nTots ells han aconseguit un objectiu que avui en dia delata expertesa: una clientela fidel. Nosaltres us els presentem, però si creieu que falta el vostre celler o enoteca de confiança, no dubteu en dir-nos-ho a través d’un comentari aquí, al Facebook o al Twitter del diari.\nMussons Enoteca (Carrer de Gràcia, 168)\nOmplint les seves parets, la gamma Mussons i un gran nombre de vins catalans. El motiu? El creixent pes dels productes de Catalunya en el mercat vitivinícola, i que la Laura Zambrano, venedora del local, atribueix a la rebaixa dels preus donada els últims anys.\nA part d’alguns vins del Priorat i el Vermouth Mussons, produït en part pel vi de les vinyes de Can Gambús, la Laura ens reconeix que cap producte es ven molt més que la resta, i que això es deu al “coneixement cada vegada més ampli de la gent”, propiciat per esdeveniments com la Fira Catavins. El local organitza periòdicament degustacions de vins i cursets de gintònics.\nBodega Coca (Carrer Brutau, 108)\n“Algunes coses no canvien amb els anys”. Un bon lema per a un establiment que es manté inalterat des del dia de la seva fundació, ara fa més de 40 anys, i que segueix fidel al seu objectiu: vendre el vi adequat per a cada client.\nAntic celler amb alguns bocois centenaris, recomanem la Bodega Coca per a qui busqui vi a doll, una de les especialitats de la casa. L’altra és la venda de cava de producció pròpia, el qual curiosament durant anys van produir-se a la bodega subterrània del local. A l’establiment també trobareu vins varietals i altres (vi ranci, moscatell, xerès…) així com sessions de tastos que de tant en tant organitzen.\nVinalium (Diversos establiments)\nVins, però també derivats (vinagres de vi), acompanyaments (carxofes, escopinyes, salses, cloïsses…) i altres begudes (whiskys, ginebres, tequiles, vermuts…) es mesclen en un establiment que busca oferir al client allò que les grans superfícies no poden: “l’atenció personalitzada”.\nEns ho assegura Samuel Pesquer, venedor del local de la Ronda Zamenhof, alhora que ens recomana alguns dels productes més venuts: el penedès Petit Clot dels Oms 2010, “idoni per a calçotades”; el Castell dels Remeis Gotim Bru, “per a carns i embotits”; i l’Azpilicueta Criança, “perfecte per a formatges secs i carns gustoses”.\nEl Celler de Gràcia (Carrer de Sant Ferran, 220)\nPer als que vulgueu assegurar-vos de trobar el vi que busqueu, pocs establiments us serviran tant com El Celler de Gràcia: un negoci especialitzat en venda a l’engròs i al detall de vins i altres begudes (tenen més de 2.000 productes), i al qual recorren restaurants, botigues especialitzades i consumidors particulars.\nEl més alabat pels clients, les ofertes i packs de productes. Una iniciativa amb molt de pes avui en dia, i que també fa que segons molts compradors l’establiment tingui una bona relació qualitat-preu. L’Elisabeth Ustrell, compradora habitual de El Celler, comparteix aquesta opinió i suggereix els “boníssims vins francesos” disponibles a l’establiment.\nBotelleria Sant Jaume (Carrer de Colom, 26-28)\nEs presenten com “l’enoteca de referència de la ciutat”. Nosaltres, com a mínim, no podem sinó reconèixer els seus més de 80 anys aconsellant vins a moltes generacions de Sabadell.\nA més de la gran oferta de què disposen, recomanem la Botelleria per a qui vulgui aprofundir els seus coneixements en degustació de vins, ja que al local s’hi organitzen tastos temàtics, sopars de maridatge i cursos de tasts de vins en 3 sessions, entre d’altres activitats.\nI per a qui vulgui acompanyar el vi d’un mos…\nSi voleu animar la vostra copa amb una mica de menjar, us recomanem una sèrie d’establiments que us ho posaran molt fàcil (i bo). Aquests són l’Al tanto que va de canto (Carrer de Sant Pau, 37), La Fastuska (Carrer Montserrat, 9), el Taps (Carrer del Mestre Rius, 8 ) i, a uns quants metres d’ell, el Tanins (Carrer de Doctor Puig, 2).\nDes de iSabadell us hem preguntat a través de Facebook quins espais inclouríeu a l’article. Ens heu recomanat alguns dels que ja hem esmentat, com el Taps o La Fastuska. Ens hem deixat algun? Podríeu ampliar la llista?\nLa setmana que ve toca buscar el millor sushi de la ciutat, així que si esteu orgullosos del vostre restaurant habitual, no dubteu en dir-nos quin és. Podeu fer-ho a través d’aquest mateix article, Facebook o Twitter. Fins el proper divendres!\nPeriodista amb certa debilitat per la moda i les tendències, sóc exredactora del Diari de Sabadell i el portal femení Nosotras.com. Em moc entre els carrers de Sabadell descobrint el millor per divertir-nos (i deleitar-nos), i així confirmar que no tenim res a envejar a la ciutat comtal.


Sol·licitar la incorporació de Parets a l'àrea de mercat d'habitatge tens, únic acord del ple extraordinari - somParets\nEl govern s'oposa a les propostes d'ocupació i de reactivació cultural, així com de millora del polígon del sector Mollet\nDimarts, 19 d'octubre de 2021 | 12:45h\nKènia Domènech, durant l'exposició del punt d'Habitatge | Aj. Parets\nL'Ajuntament de Parets demanarà a la Generalitat incloure el municipi dins l'àrea amb mercat d’habitatge tens, segons la Llei 11/2020, de contenció de rendes de lloguer d’habitatges. Aquesta va ser l'única proposta que va tirar endavant en el ple extraordinari celebrat divendres i sol·licitat pels dos partits independentistes de l'oposició.\nTots els partits hi van votar a favor, a excepció de Manuel Losada (Ciutadans), qui considerava que es tractava d'una "proposta positiva", però justificava el seu vot esmentant que l'execució "depèn d'altres òrgans superiors".\nEn aquest sentit –tot i que amb vot favorable–, l'alcalde, Francesc Juzgado, remarcava que "la competència en habitatge és exclusivament de la Generalitat de Catalunya".\nLa proposta contra l'atur juvenil "es queda a mig camí"\nEl primer punt que es va debatre al plenari va ser la creació de la partida Pla Especial COVID-19–Atur Juvenil per un import de 80.000 euros per a la contractació de 6 joves, d’entre 18 i 29 anys, en situació d’atur durant sis mesos en tasques de caràcter social i de suport als serveis municipals.\nLa resta de grups del plenari es van mostrar favorables a les polítiques de foment de l'ocupació. Tanmateix, això no es va transformar en un suport suficient perquè reeixís la proposta.\nA banda d'Ara Parets ERC i Parets per la República –qui van presentar les quatre propostes a votar–, Ciutadans va ser l'únic partit en donar-hi suport. "Estarem sempre a favor de tenir menys atur, i encara més amb una proposta per als joves, tal com està l'atur juvenil arreu del país". Sí que va puntualitzar que la seva proposta hauria estat més ambiciosa, però va afegir que "és difícil oposar-se a aquest punt; no seria molt coherent".\nPer part del govern, Casandra Garcia (Sumem Esquerres a Parets), deia que accions com aquesta "estaran incloses dins del pressupost, que és en el moment en què s'han de fer les propostes per poder fer un bon pla, i no fer una cosa fora de temps i fora de lloc amb la qual després no podrem garantir una continuïtat per a tots aquests joves". Francesc de la Torre (PSC) també deia que no era el ple extraordinari el lloc per treballar-ho i que, tot i ser "una bona proposta", "es queda a mig camí i és molt millorable". Per tot plegat, tots dos hi van votar en contra.\nLa millora del polígon del sector Mollet, per més endavant\nLa tercera proposta demana destinar 15.000 euros per a la redacció de l'avantprojecte de la millora del polígon del sector Mollet. Losada també s'hi va mostrar a favor: "És un polígon bastant abandonat i deixat, i seria convenient tirar-ho endavant". Mentre que el govern s'hi va oposar: "Com que ens agrada treballar-ho bé i analitzar-ho amb calma, no podem votar a favor en aquests moments", va dir De la Torre. Garcia va proposar esperar per executar-ho més endavant: "Primer caldria aclarir el límit amb Mollet abans de començar a fer qualsevol actuació en aquest polígon".\nPer la seva banda, Jordi Seguer (Ara Parets ERC), lamentava la negativa, ressaltant que "hi havia un compromís polític" i considerant que "avui el polígon sector Mollet no està a l’altura d'una ciutat industrial com Parets".\nNegativa al pla de reactivació cultural\nEl darrer punt de l'ordre del dia era tirar endavant un pla de reactivació cultural, que inclogués una campanya de suport a les entitats i associacions locals que més han patit durant la Covid-19, en la línia de la campanya de suport i promoció del comerç i consum local realitzada el 2020-21. Tot plegat, amb una modificació de crèdit amb romanent per import de 100.000 euros.\nA efectes numèrics, els resultats van ser els mateixos. Ara Parets ERC, Parets per la República i Ciutadans a favor; PSC i Sumem Esquerres a Parets, en contra.\nEl portaveu del partit taronja mantenia l'argument de la proposta per a l'ocupació juvenil. "És complicat que algun grup s'hi pugui negar, amb aquesta quantitat tan petita; potser es queden curts els 100.000 euros, però són molt necessaris".\nEl govern, al seu torn, deia que la proposta ja estava en marxa. "És una bona proposta, però van tard, perquè nosaltres ja l'estem aplicant. En aquesta festa major d'estiu, la nostra aposta va ser dedicar diners, temps i jornades a les entitats i artistes locals", deia el portaveu socialista i regidor de Cultura. També assenyalava que la proposta "es queda curta". La primera tinenta d'Alcaldia subscrivia les paraules de De la Torre.\nAmb tot, els dos grups que presentaven el punt lamentaven la negativa del govern i asseveraven que la proposta era complementària a la tasca que ja duu a terme la regidoria de Cultural. "Les dues coses són compatibles", deia l'exregidora de Cultura, Kènia Domènech (ERC). Neus Jordà (PxR) hi afegia: "Que el regidor de Cultura, en aquest cas com a portaveu, doni el vot negatiu a una campanya de suport al teixit associatiu local, és tan fort...".\nDimecres, 29 de setembre de 2021 | 13:54h\nAra Parets ERC i Parets per la República demanen un ple extraordinari amb propostes que costarien 200.000 euros\nFan propostes d'ocupació juvenil, d'habitatge i del sector cultural, així com per a la redacció de l'avantprojecte de la millora del polígon del sector Mollet\nDimecres, 13 d'octubre de 2021 | 12:15h\nAquest divendres se celebrarà el ple extraordinari sol·licitat per Ara Parets ERC i Parets per la República\nSerà a les 8 h i debatrà els quatre punts vinculats amb l’ocupació, la cultura, l’habitatge i els polígons industrials


Portada > Vila-real > Notícies > La Casa de...\nVila-real: La Casa de la Dona atén 20 nous casos de violència de gènere i realitza seguiment de 30 terminals d'atenció i protecció\nL'Ajuntament de Vila-real, a través de la Casa de la Dona, ha atés durant 2021 a 20 noves dones víctimes de violència de gènere, que per primera vegada han acudit a aquest servei de la Regidoria d'Igualtat per a rebre ajuda i assessorament després d'haver patit maltractaments per part de les seues parelles. El departament que dirigeix la regidora Rosario Royo ha donat a conéixer aquest balanç que “demostra que no podem baixar la guàrdia perquè la violència masclista segueix, per desgràcia, present en moltes llars”, ha assenyalat la responsable d'Igualtat. Segons les dades registrades fins al mes d'agost, la Casa de la Dona ha realitzat seguiment de 30 terminals del servei telefònic d'atenció i protecció per a les víctimes de violència de gènere (Atenpro) amb el qual es duu a terme un acompanyament a les dones que han denunciat una situació de maltractament. Aquest servei, que es presta al costat de Creu Roja, es tramita en aquells casos determinats pel jutjat i és complementari a la labor que realitzen la Policia Local i la Policia Nacional per a la protecció de víctimes de violència de gènere.\n“La millor eina per a combatre la violència contra les dones és la inversió en prevenció i sensibilització en la societat”, recalca Royo. D'aquesta manera, durant aquest mes d'agost, la Regidoria d'Igualtat ha continuat amb la campanya de sensibilització que, a l'inici de l'any, va llançar a través de xarxes socials per a aprofundir en la necessitat de la corresponsabilitat com a base dels bons tractes. La campanya es realitza a través de les xarxes “davant la dificultat per a dur a terme accions de manera presencial a causa de la pandèmia”. Aquest mes, les accions de la campanya s'han dirigit a conscienciar a la ciutadania sobre “la desigualtat de gènere en el mercat laboral, que provoca la pèrdua del talent femení i de grans aportacions de la dona en la societat, sobretot en àmbits com són la tecnologia, la ciència i les matemàtiques, on menys del 30% de professionals d'aquests sectors són dones”, ha destacat Royo.\nSobre aquest tema, la regidora recorda que “només des de la interiorització que totes les persones som iguals en drets i deures, serem capaços de construir una societat igualitària, inclusiva on la violència no tinga cabuda, i per això continuem treballant amb els centres educatius, perquè la coeducació siga una realitat i que s'eduque als més xicotets potenciant la seua individualitat però sense partir dels estereotips dels rols de gènere”.\nEn aquest sentit, també durant aquest mes la regidoria ha donat difusió als vídeos participants en el concurs de vídeo viral Igualtat i acció! que, amb el lema ‘L'amor no necessita proves’, ha servit per a conscienciar als alumnes de 3r i 4t d'ESO de la necessitat de canviar el paradigma amorós perquè “canvie la posició de dones i homes en la societat com a col·lectiu genèric”. El concurs va tancar la seua primera edició amb prop d'un centenar de participants, que han plasmat en menys d'un minut per què és important no cedir a pressions ni xantatges i no difondre contingut íntim a través de vídeos o en xarxes socials.


Biblioteca Central Comarcal de Tàrrega: 2009\nEl conte del mes: Charles Darwin\nGIBBONS, Alan. Charles Darwin : descobreix el món de Darwin a través del diari d'un grumet. Barcelona : Llançalletres, 2009.\nAmb només deu anys, James Kincaid fa d'assistent del naturalista Charles Darwin, al Beagle. La vida d'un grumet que fa d'explorador mai no és avorrida. Això ho aprendrà en James mentre ajuda a Darwin a recollir mostres pel continent Sud-americà. Entre perillosos mars, terratrèmols devastadors, i volcans en erupció, el Beagle seguirà navegant, recorrent badies, cales i illes...\nEl diari d'en James explica l'apassionant viatge que va derivar en una de les obres científiques més innovadores de la Història. En ell, un jove descobreix els pensaments i les idees d'un dels científics més grans de tot el món, a més d'explicar-nos un emocionant viatge d'aventures a ultramar.\nUn capítol il·lustrat ple de referències i dades ofereix informació addicional sobre els descobriments i les teories de Darwin i sobre el món científic del Segle XIX.\nPublicat per Biblioteca de Tàrrega a 1:18 Cap comentari: Enllaços a aquest missatge\nLa novel·la juvenil del mes: La mort a sis vint-i-cinc\nCERVERA, Jordi. La mort a sis vint-i-cinc. Barcelona : Edebé, 2009.\n"Només trenta segons i tot s'haurà acabat. Trenta segons llargs com una eternitat infinita, trenta segons breus com una respiració agònica. El temps és un cos estrany, una màquina sese lleis que va íntimament lligada als girs inconstants de l'ànima humana. Res no és igual i tot varia segons les retines que ho contemplen. I encara falten trenta segons per arribar al final d'aquest malson. Trenta segons! La vida o la mort tancades en trenta segons. Tot o res en mig minut!"\nAquest és el començament de la novel·la guanyadora del premi Edebé de literatura juvenil 2009.\nEl brutal assassinat de la dona i el fill d'un famós jugador de bàsquet procedent de l'NBA, sacseja la vida quotidina d'una tranquil·la ciutat catalana. Ningú no s'imaginava que allò pogués passar, com qui diu, a la porta del costat. Però darrere el cas, el sergent Joan Pons i els seus homes es trobaran amb una trama ordida al detall durant anys per gaudir d'una vengança cruel. Abans de resoldre el doble crim, la Brigada d'Investigació haurà d'enfrontar-se a pressions i trampes fins desxifrar l'enigma, estirant cadascun dels fils d'aquesta teranyina en una carrera trepidant a contra rellotge.\nSi voleu saber una mica més de l'autor podeu consultar el seu bloc: http://blogs.ccrtvi.com/jordicervera.php\nPublicat per Biblioteca de Tàrrega a 9:13 Cap comentari: Enllaços a aquest missatge\nLa Novel·la del mes : Olor de colònia\nALCÁNTARA, Sílvia. Olor de colònia. Barcelona : Edicions de 1984, 2009.\nAtrapat, atrapat queda el lector fins a l'última pàgina d'aquesta novel.la, punyent com la vida dels seus protagonistes, amb un final sorprenent i sense concessions.\nAquesta és la primera novel·la de Sílvia Alcántara (1944) que visqué molts anys en una de les colònies tèxtils del Llobregat. Aquesta experiència en primera persona queda reflexada en cadascun dels capítols en què està organitzada la novel·la.\nSi us interessa saber una mica més de la novel·la, al programa L'hora del lector, del canal 33, li van fer una entrevista, que podeu veure a travès d'aquest enllaç.\nPublicat per Biblioteca de Tàrrega a 9:46 Cap comentari: Enllaços a aquest missatge\nLa novel·la juvenil del mes : Pou sense fons on the rocks\nPLA, Joan. Pou sense fons on the rocks. Barcelona : Baula, 2009.\nEl Manel és un noi més o menys feliç, acomplexat pel seu acne, que està secretament enamorat de la Paola. Com molts joves, surt els caps de setmana de festa a passar-s'ho bé. L'alcohol és el seu company de festa inseparable que li fa perdre complexos. Una nit, de tornada a casa amb un amic, es produirà un tràgic fet que el durà a mentir als companys, als pares i a la policia.\nPublicat per Biblioteca de Tàrrega a 10:40 Cap comentari: Enllaços a aquest missatge\nEl conte del mes: Contes clàssics per sempre\nCHICOTE, Marta. Contes clàssics per sempre. Barcelona : RBA Libros, 2008.\nAquest conte es pot considerar com un tresor per sempre. En un llibre hi tenim 14 contes meravellosos i inoblidables que perduren en la nostra memòria. Històries que s'han anat transmeten generació rere generació. Ideals per explicar abans d'anar a dormir o en qualsevol moment tranquil del dia: L'Aladí i la llàntia meravellosa ; Els Tres porquets ; La Ventafocs ; La Caputxeta vermella ; En Pere sense por ; La Blancaneu i els set nans ; La Rínxols d'or ; La Princesa i el pèsol ; El Flautista d'Hamelin, La Bella dorment ; La Rateta que escombrava l'escaleta ; En Ton i la guida ; La Lletera i El Gat amb botes. En aquesta edició podem trobar tots aquests contes clàssics acompanyats d'uns dibuixos moderns i originals que ajuden a fer volar la imaginació.\nPublicat per Biblioteca de Tàrrega a 9:47 Cap comentari: Enllaços a aquest missatge\nEl llibre del mes: Fer de mare. Superar els nou reptes de la maternitat\nRASKIN, Valerie Davis. Fer de mare : superar els nou reptes de la maternitat. Barcelona : Edebé, 2009.\nLes nocions errònies sobre la maternitat condueixen algunes dones a confondre els sofriments normals en el desenvolupament d'una mare amb el fracàs. Valerie Davis Raskin ha identificat els reptes que les mares han d'afrontar en el seu procés evolutiu i dóna les claus per superar-los: una nova identitat, la depressió postpart, un canvi en la relació amb la parella, el seu creixement professional...\nAquest llibre, a través de la desmitificació, deslliura les dones del sentiment de culpabilitat per no ser unes mares perfectes, tot i que són bones mares!\nPublicat per Biblioteca de Tàrrega a 7:57 Cap comentari: Enllaços a aquest missatge\nLa novel·la del mes: Triologia Stieg Larsson\nLARSSON, Stieg . Els homes que no estimaven les dones ; La noia que somiava un llumí i un bidó de gasolina ; La reina al palau dels corren d'aire. Barcelona : Columna, 2009.\nA hores d'ara ja tothom coneix o ha sentit parlar de l'èxit de la triologia de Stieg Larsson. Hem sentit opinions d'amics, familiars, usuaris de la biblioteca i tothom coincideix en el mateix: llegeix-lo!\nPerò, voleu saber què en pensa l'escriptor i periodista català, Màrius Serra? Us deixem amb un escrit on ens revela des del seu punt de vista les claus de l'èxit de les novel·les, com és la narrativa que empra Stieg Larsson, com se sent el lector quan llegeix, i ens parla del personatge principal, la Lisabeth Salander.\nPublicat per Biblioteca de Tàrrega a 7:27 Cap comentari: Enllaços a aquest missatge\nLa novel·la juvenil del mes: L'habitació de ma germana\nCOLL, Pep. L'habitació de ma germana. Barcelona : L'Odissea, 2008.\nLa Laia, una noia de vint anys, apareix morta amb el seu nòvio xinès, tots dos intoxicats a causa de la mala combustió d'una estufa de butà. La seva germana petita, Rosaura, amb l'ajuda d'en Lin, sospiten que no es tracta d'un accident sinó d'un crim premeditat. La recerca dels culpables esdevé rocambolesca, ja que són moltes les persones sospitoses...\nMes sobre l'autor i la seva obra\nPep Coll (Pessonada, 1949) ha explorat els més diversos gèneres literaris, des de la recopilació de llegendes pirinenques (Muntanyes maleïdes) fins a novel·les per a adults (L'abominable crim de l'Alsina Graells, El salvatge dels Pirineus), passant per la narrativa juvenil (El secret de la moixernera, Què farem, què direm?). Entre els diversos premis literaris que ha obtingut, destaca el Sant Jordi 2007, per la novel·la Les senyoretes de Lourdes.\nAquí teniu una entrevista a l'autor, en la qual parla de Les senyoretes de Lourdes, i de part de la seva obra. Si heu llegit algun llibre d'en Pep Coll podeu deixar el vostre comentari i opinió.\nPublicat per Biblioteca de Tàrrega a 10:17 Cap comentari: Enllaços a aquest missatge\nEl conte del mes: Segueix el fil\nBACOVITCH, Kathy ; BROWN, Deborah. Segueix el fil. Barcelona : Cruïlla, 2009.\nUn llibre sorpresa amb solapes, butxaques, una clau, un quadernet i un fil molt i molt llarg. Amb en Ning i el conillet Pepet, haureu d’anar resseguint el fil per descobrir moltes coses. Una història molt divertida i original. Acompanya'ls i fes volar la imaginació!\nPublicat per Biblioteca de Tàrrega a 8:20 Cap comentari: Enllaços a aquest missatge\nEl llibre del mes: La economia del fraude inocente\nCom pot ser innocent el frau?\nEns ho explica John Kenneth Galbraith, un dels més grans economistes del segle XX, en aquest llibre, una espècie de "testament intel·lectual" en el que ens deixa una crítica radical de l'economia, la política i la moralitat pública del nostre temps.\nDiu el professor Galbraith que la distància entre la realitat i la "sabiduria convencional" mai havia sigut tan gran com avui dia, perquè l'engany i la falsedat s'han fet endèmics. Tant els polítics com els mitjans de comunicació ja han metabolitzat els mites dels mercats: que les grans corporacions empresarials treballen per oferir el millor pel públic, que l'economia s'estimula si la intervenció de l'Estat es mínima o que les grans diferències salarials i l'enriquiment d'uns pocs són subproductes del sistema que s'ha d'acceptar com a mals menors.\nPerò la realitat és que el mercat està subjecte a una gestió que financien y planifiquen acuradament les grans corporacions privades. Aquestes, per una altra part, ni estan al servei del consumidor ni les controlen els seus accionistes, sinó els alts executius, que han desenvolupat una compacta burocràcia corporativa responsable d'escàndols financers com els d'Enron, Worldcom o Arthur Andersen. La diferència entre els sectors públic i privat cada vegada té menys sentit, perquè són els grans conglomerats empresarials qui controlen les despeses militars i els diners públics.\nAllò que repugna al gran economista és l'acceptació acrítica d'un sistema que retorça, al seu gust, la veritat i enalteix l'especulació com fruit de l'enginy, l'economia de lliure mercat com antídot per tots els mals del món i la guerra com el gran instrument de la democràcia.\nSi voleu més informació sobre John Kenneth Galbraith i la seva obra, cliqueu aquí, on trobareu una entrevista a l'autor(en anglès).\nPublicat per Biblioteca de Tàrrega a 2:02 Cap comentari: Enllaços a aquest missatge\nLa novel·la del mes: Una llaminadura\nArriba en català, Una llaminadura, la primera novel·la de Muriel Barbery, autora de l'exitosa novel·la L'elegància de l'eriçó.\nEns trobem al mateix bloc de pisos del número 7 de la rue Grenelle de L'elegància de l'eriçó, custodiat per la portera Renée. El veí del quart, monsieru Arthens, el crític gastronòmic més important del món, s'està morint a la seva habitació, i un únic pensament el té capficat: "Moriré, i no aconsegueixo recordar aquell sabor que em tenallava el cor".\nEn les poques hores que li queden de vida, monsieur Arthens viatjarà a través dels sentits a la recerca d'aquell únic sabor oblidat que encarna l'essència dels plaers més purs, aquells que conformen la bellesa autèntica de les petites coses: el perfum de les sardines a la brasa que cuinava el seu avi, les olors de les platges, els horts i els jardins, les cassoles de la seva infantesa, els primers licors...\nAmb el seu estil ric i precís i una sensibilitat tendra i plena d'humor, Muriel Barbery esbossa el retrat d'un home i el balanç de tota una vida plena de llums i ombres, i aconsegueix excitar fins al límit les notres papil·les gustatives. Una llaminadura per al nostre paladar de lector que cal que assaborim des de la primera pàgina.\nMés sobre l'autora i la seva obra\nMuriel Barbery va nèixer a Casablanca el 1969. És professora de filosofia i actualment viu al Japó. Amb L'elegància de l'eriçó va fer una entrada esclatant en el món de la literatura internacional gràcies essencialment al boca-orella dels lectora. Ha estat guardonada amb el Premi dels Llibreters Francesos, ha obtingut el reconeixement de la crítica i del públic i ja està prevista la seva pròxima adaptació al cinema. Una llaminadura, la seva primera novel·la, ha estat traduïda amb gran èxit a setze llengües i premiada amb el Millor Llibre del Món de Literatura Gastronòmica pel Salon Internacional du Livre Gourmand.\nPublicat per Biblioteca de Tàrrega a 8:33 Cap comentari: Enllaços a aquest missatge\nTÀRREGA, Ciutat Gegantera!\nAquest cap de setmana passat, a Tàrrega em pogut disfrutar d’una gran festa, els Gegants! Es celebrava el títol de 24a Ciutat Gegantera de Catalunya, ostentat aquest 2009 pel municipi targarí. Fins un total de 195 colles van visitar la nostra ciutat.\nEls gegants són observats pels més menuts com uns éssers fantàstics, admirables per les seves dimensions, però alhora provoquen un sentiment de por que de petits ens és difícil dissimular.\nDes de la biblioteca volem posar el nostra gra de sorra en aquesta celebració, i us recomanem alguns contes relacionats amb aquestes figures de grans dimensions que representen reis, nobles o personatges amb indumentària tradicional.\nDOROTEA I LA JOIA GEGANTINA de Joan Pinyol\nJoan Pinyol va escriure aquest llibre el 2005, en motiu de la celebració de la 20a Ciutat Gegantera de Catalunya a Capellades\nEl Bernat acostuma a tenir somnis tan fantàstics que no el deixen ni dormir. Una nit coneix de prop la Dorotea, la geganta de Capellades.\nEL BALL DE LA GEGANTA de Joles Sennell\nLa geganta està neguitosa perquè el Cosme, l’home que des de fa anys la fa ballar, a partir d’ara ja no ho podrà fer.\nELS GEGANTS de Montserrat Ginestà\nSi us interessa conèixer per què les muntanyes de Montserrat tenen aquestes formes tant rares, llegiu aquesta entretinguda llegenda.\nGEGANTASSOS I NANETS de Teresa Duran\nLlibre doble de contes que pots començar per allà on t'agradi més. Hi descobriràs secrets de nanets i de gegants.\nPublicat per Biblioteca de Tàrrega a 7:29 1 comentari: Enllaços a aquest missatge\nEtiquetes de comentaris: ciutat gegantera, contes infantils, gegants, Tàrrega\nLa novel·la juvenil del mes: La mort a sis vint-i-...\nLa novel·la juvenil del mes : Pou sense fons on th...\nEl llibre del mes: Fer de mare. Superar els nou re...\nLa novel·la juvenil del mes: L'habitació de ma ger...\nEl llibre del mes: La economia del fraude inocente...


Crema Coll i Escot reomplidor d'Arrugues, D'Alchemy - Olors de Natura\nCrema Coll i Escot reomplidor d’Arrugues, D’Alchemy\nCategories: Coll i escot, Cosmètica Corporal\nReomplidor d’Arrugues per a Coll i Escot d’Alchémy. Omple i allisa espectacularment les arrugues, taques menys visibles, pell del coll i l’escot perfectament hidratada, tersa, relaxada i suau al tacte.\nEnvàs de vidre biofotònic 50ml.\nEs tracta d’un producte imprescindible per la cura del coll i l’escot, molt eficaç contra l’envelliment. Omple i allisa les arrugues existents de forma expectacular, redueix la seva visibilitati prevé l’aparició de noves.\nEstimula la producció de betaendorfines, redueix els efectes de l’estrès i el cansanci en la pell i contribueix al seu benestar. Formulat amb antioxidants naturals que protegeixen la pell dels efectes adversos dels radicals lliures. La pell recupera l’equil·libri i queda llisa, ferma i elàstica.\nEl producte s’absorbeix ràpidament sense deixar sensació grasa sobre la pell. Desprès de l’aplicació notarem una hidratació profunda, l’efecte reomplidor es nota als pocs minuts.\nPrevé i omple les arrugues al coll i l’escot.\nRedueix els signes de l’estrès i el cansanci.\nINCI: Citrus Limon (Limón) Peel Water * , Lippia Citriodora (Verbena) Leaf Water * , Rosa Damascena (Damask Rose) Flower Water * , Citrus Aurantium Amara (Neroli) Flower Water * , Propanediol * , Polyglyceryl-3-Cetyl Ether Olivate Succinate * , Prunus Amygdalus Dulcis (Almendra Dulce) Aceite * , Vitis Vinifera (Uva) Aceite De Semilla * , Butyrospermum Parki (Shea) Mantequilla * , Dicaprilil Carbonato * , Linum Usitatissimum (Linaza) Semilla Aceite * , Oryza Sativa (Arroz) Almidón * , Capilla / Triglicérido Cáprico * , Estearato De Glicerilo *, Estearoil Glutamato De Sodio * , Alcohol Bencílico , Aqua * , Perfume ** , Rosa Moschata (Musk Rose) Aceite De Semilla * , Cocos Nucifera (Coco) * , Rosa Damascena (Damscena) Flor De Aceite ** , Polvo De Chondrus Crispus (Carrageenan) * , Xanthan Gum * , Extracto De Flor De Gardenia Tahitensis * , Extracto De Lavandula Stoechas (Lavanda) * , Extracto De Flor De Spilanthes Acmella * , Tocopherol * , Phytate De Sodio * , Ácido Cítrico * , Benzoato De Sodio ,Sorbato De Potasio , Gluconolactona * , Ácido Salicílico , Gluconato De Calcio , Glycine Soja (Soya) Aceite * , Glicerina * , Ácido Sórbico , Alcohol , Beta-Sitosterol * , Escualeno * , Hidróxido De Sodio , Citral *** , Citronelol *** , Geraniol *** , Eugenol *** , Farnesol *** , Limonene *** , Linalool ***\n* Ingredients d’origen natural ** Olis essencials naturals *** Components d’olis essencials naturals\nProblemes corporals a tractar\nArrugues, Pells madures\nBàlsam Reparador Hipèric 100% Bio\n14,60€ Afegeix a la cistella\nSals Del Mar Mort Amb Lavanda\nMantega Corporal Nutritiva, Flora Sibérica


El mes que ve, juny, tancarem la segona temporada del programa Valors a l’Alça que Valors produeix des de Mataró Ràdio per a La Xarxa. Aquest espai radiofònic, que anteriorment s’havia emès durant dues temporades a Ràdio Estel, s’emet cada setmana a quinze emissores de tot el territori català, fent bo el concepte que promou La Xarxa de Comunicació Local, plataforma d’intercanvi de continguts entre les diferents emissores que promou la Diputació de Barcelona. Possibilitant, per tant, que iniciatives periodístiques que neixen en l’àmbit local el transcendeixin i puguin arribar a nivell nacional però mantenint sempre la vinculació amb el territori de naixement.\nDurant aquesta temporada hem pogut comptar amb personalitats de l’àmbit de la filosofia com Josep Ramoneda, Manuel Cruz o Juan José Tamayo, de la cultura com l’actriu Montserrat Carulla, de la bioètica com Margarita Boladeras o de l’àmbit social com Núria Gispert. També el programa, a través de les seccions de ’Propostes’ i ‘Gent amb valors’, ha estat una forma de donar veu a moltes entitats i persones del país que treballen dia a dia fent especial atenció als valors ètics. Fer emergir realitats positives, engrescadores, és també la voluntat del nostre projecte.\nA més a més, des de l’inici d’aquest 2014 i relligant-ho amb el projecte ‘Mataró, ciutat de valors’ que gestiona Valors junt amb l’Ajuntament de Mataró, el programa de ràdio Valors a l’Alça ha inclòs un cop al mes una entrevista enregistrada al plató de m1tv, la televisió local de Mataró i el Maresme, a una personalitat que acudia a la ciutat en el marc d’aquest projecte.\nAixí, de moment hem pogut gaudir de les reflexions d’Àngel Castiñeira (compromís), Begoña Roman (austeritat), Pep Marí (març) i Santiago Vidal (justícia) –aquest mes de maig l’entrevistat serà Joan Antoni Melé-. Aquestes entrevistes, a banda de ser incloses en el programa de ràdio, també s’han emès com a peces pròpies en la graella televisiva del canal.\nAquest és un bon exemple de cooperació entre la ràdio municipal i al televisió pública de Mataró i el Maresme, auspiciada en aquest cas per Valors, que serveix d’exemple pel valor que la ciutat treballarà el mes de juny, la cooperació, entesa de forma transversal.\nEtiquetes de comentaris: Mataró ciutat de valors Valors Valors a l'alça


Hostalers del Segrià consideren que les restriccions són "il·legals" i volen denunciar el Govern per danys i perjudicis - TOTLLEIDA\nHostalers del Segrià consideren que les restriccions són «il·legals» i volen denunciar el Govern per danys i perjudicis\nHostalers de Lleida concentrats a la plaça Sant Joan de Lleida per reclamar reobrir. Imatge del 27 de juliol de 2020. FOTO LAURA CORTÉS\nReclamen les pèrdues generades en restaurants, bars i comerços i enviaran les factures a la Generalitat\nPer totlleida Última actualització Jul 28,2020\nHostalers de Lleida es dirigeixen a la plaça de la Paeria per trencar plats. Imatge del 27 de juliol de 2020. FOTO. LAURA CORTÉS\nACN Lleida .- Hostalers del Segrià consideren que les mesures restrictives imposades pel Govern el 15 de juliol i que ordenaven el confinament perimetral i el tancament de bars i restaurants de Lleida i sis municipis del Baix Segre durant 15 dies són «il·legals». Des de la plataforma NUC animen els afectats a denunciar la Generalitat per danys i perjudicis. Reclamen les pèrdues causades tant a bars i restaurants com a comerços i enviaran les factures al Govern. Prop de 200 persones s’han tornat a concentrar aquest dilluns a la plaça Sant Joan de Lleida per demanar la reobertura dels establiments. «Obrirem aquest dijous, sí o sí», ha assegurat el portaveu de la plataforma Nova Unitat Ciutadana (NUC), Dani Consuegra.\nDesprés de la concentració, els participants s’han dirigit un altre cop cap a la plaça de la Paeria, tal com van fer dijous passat, i han trencat plats. «Que sigui l’administració qui pagui els plats trencats», ha dit Consuegra. El portaveu de la plataforma ha reclamat solucions «immediates». «Les volem ja», ha dit, i demana una «lluita unida» de tota la societat lleidatana perquè la ciutat, assegura, «està sent segrestada».\nLa Rosa Rivas, propietària d’un restaurant de Lleida, reclama poder tornar a obrir el negoci perquè, denuncia, «som l’únic territori de Catalunya que estem tancats». «Moltes famílies depenen de nosaltres i si continuem així haurem de tancar», alerta.\nTambé ha assistit a la concentració la Divina Pena, comerciant, que ha assegurat que la situació provocada pel tancament que estan patint «no es pot aguantar molt més temps i acabarà petant». «Volem tornar a treballar», reclama. Per la seva banda, la Remei Santillana, treballadora d’una perfumeria del centre de Lleida, lamenta que sembli que a Lleida siguin «els empestats de Catalunya».\nATLÈTIC LLEIDA. FITXATGE DE ROGER CANADELL


A aquestes alçades segur que ja teniu controlats els nens del desembre. Si més no, segur que hi heu pensat i això avui en dia ja és molt. Jo també hi he pensat i força. No tinc clar que hi hagi res que pagui la pena de dedicar-hi tantes hores. He fet un càlcul així per sobre i em surt que en porto unes 35.000 dedicades al bàsquet. I reitero que no se si val la pena. Està clar que només s’entén en clau passió però ni així. I tot el que he deixat de fer per ser més competent en una sola cosa? Val la pena ser molt bo en una cosa a costa de renunciar a descobrir altres aspectes que t’ofereix la vida?\nAmb les persones passa el mateix. Aquí no he calculat; no cal. Només cal mirar com érem i com som. Es perd la passió, la capacitat de sorprendre, els defectes es posen de relleu i les virtuts les tenim tant vistes que ja ni existeixen. Hi pot haver alguna cosa que no sàpigues d’algú amb qui has compartit tants dígits? Et passes la vida buscant aquella màgia que tenies i que es va escapar entre les mans. Coses de la química que no sabem explicar i que s’han de viure per després trobar-les a faltar. Es allò del caçador d’instants. Quants instants hi caben en 10.000 hores?\nLa passió és la clau. No es pot viure sense. La necessitem per respirar. Deixar-nos enlluernar per la línia d’arribada i visualitzar el moment de creuar-la. Deixar-se portar per la seva olor i entrar en aquella espiral d’energia que et xucla i t’arrossega allà on ja no controles. On deixes de ser el tu tant recurrent per passar a ser el tu al màxim exponent. Allà on per un moment et sents el centre de l’univers, indestructible.\nPerò també hi ha la realitat amb la que conviure. Millor o pitjor; la que ens toca. No triem massa. Alguna situació, alguna persona, però la vida tria per nosaltres gairebé sempre. Ens acostumem a viure les sensacions com aquell que respira i no fem altra cosa que matar la passió. Passió per l’objectiu o per aquella persona. Tant s’hi val. Diluïda con un vas de Rioja en una ampolla d’Evian...\nCom tot a la vida, la línia que separa el costat bo del costat fosc és finíssima. Que seria la nostra existència sense poder infringir alguna norma de tant en tant? És necessari per mantenir l’equilibri i sobretot per mantenir encesa aquella flama que ens marca el camí. Hi ha poca diferència entre un dia gris i un de normal. Poca entre deixar-se portar per la onada gegant o renunciar-hi per sentit comú. És més un tema de percepció i sobretot de com ens percebran. Maquillatge.\nMoltes vegades la vida s’accelera i no la controlem. Tot va molt de pressa i el tren passa a tota velocitat. Fins i tot el cor batega més ràpid. És la tensió abans de la batalla. Llavors ella em mira i tot s’atura. M’ajuda a relativitzar; a frenar quan tot s’accelera i a accelerar quan tot s’atura. A sortir d’aquella espiral que t’acaba propulsant lluny de tot i de tots. A tornar a la essència . A tornar a ser tu. Ella és la meva filla i fa màgia: aconseguir-ho tot sense fer res en un món en que tot té un preu.\nConeixeu l’efecte papallona? La teoria del caos. Una papallona mou les ales posem pel cas que a Paris i es desferma una tempesta per exemple a Barcelona. L’efecte papallona que em recorda que costa molt que arribi desembre però a la vegada que estem connectats i que no cal cap desembre per moure les ales i activar-ho tot. Doncs això, que no calen 10.000 hores; amb un sospir n’hi ha prou. No?


Exposició al Palau Robert pels 25 anys de Flaix FM\nUna exposició al Palau Robert brinda pels 25 anys de Flaix FM\nFlaix FM, la primera radiofórmula catalana dedicada exclusivament a la música dance, està d'aniversari: enguany celebra els seus 25 anys. I ho fa en magnífic estat de salut: més de 300.000 persones la segueixen diàriament (encara que hi ha grans incògnites sobre el futur de la ràdio davant el daltabaix que suposa als mitjans la revolució digital). Per celebrar l'aniversari han preparat un gran nombre d'activitats. La primera és una exposició al Palau Robert, de la Generalitat de Catalunya: Flaix FM 25 anys. Flaix 2042. Els comissaris han estat Rosa Pere i Ricard Robles, que han aconseguit el suport del professor Brian Subirana, de l’Institut Tecnològic de Massachussets (MIT). L'exposició estarà oberta fins al 19 d'octubre i l'entrada és gratuïta.\nEls comissaris han decidit separar l'exposición en quatre àmbits, que corresponen als quatre espais de l'exposició. A l'aparador situat a l'entrada del Palau, realitzat per Opisso Studio, hi ha una presentació de la trajectòria històrica de l'emissora: es fa menció als principals locutors, als grans èxits musicals, a l'expansió de l'emissora pel territori, al repartiment territorial de l'audiència... Un apartat en què Flaix FM vol contextualitzar el conjunt de l'exposició i presentar el pes assolit per l'emissora en l'àmbit mediàtic. Un altre dels espais, dissenyat per Anna Fuster i Daniel Julià (Pimpampum) presenta a temps real la interacció entre els internautes i Flaix FM, mitjançant una sèrie de pantalles que presenten els perfils dels seguidors de l'emissora, la seva localització i els seus missatges, i vol mostrar com la ràdio és, avui en dia, alguna cosa més que una simple entitat que emet sense rebre cap imput dels oients. La darrera sala de l'exposició, creada per Onionlab, presenta com serà la societat i la ràdio del futur a partir d'unes converses dels comissaris amb Brian Subirana. Mitjançant unes ulleres de realitat virtual, el públic es podrà situar en la perspectiva d'un suposat oient de Flaix FM l'any 2042 que es desplaça a un concert organitzat per l'emissora. Gaudirà d'un vídeo fantàstic, molt ben realitzat, tot i que amb poca relació amb el motiu de l'exposició (realment aporta ben poc a un tema tan especulatiu com saber com serà aquesta emissora d'aquí a un quart de segle).\nLa història de la ràdio, que és la nostra història\nLa sala que realment reflecteix la història de Flaix FM és la segona, dissenyada per Alex Posada (de MID). La sala està recoberta de banda a banda per un fals dial gegant que representa els 25 anys de l'emissora. I amb un comandament especial l'espectador pot anar escoltant les melodies de més èxit escoltades pels oients de Flaix FM en el darrer quart de segle. A més a més, els comissaris han fet un esforç per presentar, també, les diferents falques usades per l'emissora al llarg del temps (confessen que han hagut de fer una dura feina d'arxiu per localitzar els materials i combinar els diferents suports). Aquesta instal·lació suposa una fascinant recorregut per les cançons de la nostra història, pels ritmes que es van ballar a les discoteques i que es van sentir als cotxes, a les botigues, a les oficines i a les cases de Catalunya durant molts anys.\nLes dificultats d'un format\nCom organitzar una exposició molt visual sobre una ràdio, que en principi només es percep per l'oïda? En qualsevol exposició hi ha tendència al domini de l'element visual: cal que la imatge domini. Cada cop, a més, es cerquen formats més immersius i més interactius: es vol que el públic se senti submergit en l'entorn dels objectes i que interactuï amb el que s'exposa. I això és molt difícil quan es tracta d'explicar la història d'una emissora, on allò més important són els sons. A més a més, els autors han volgut defugir una visió historicista de l'emissora, presentant locutors o programes. Dissenyar una exposició interessant sobre els 25 anys de Flaix era una missió molt arriscada i, per donar-li vistositat es va intentar cobrir temes tangencials (la interrelació virtual amb el públic, l'emissora del futur...). Ara bé, la sala que reprodueix els millors sons d'aquests 25 anys constitueix, a nivell expositiu, un gran èxit, com els millors èxits de la radiofórmula. És una instal·lació per passar-hi una bona estona, per recordar les millors melodies i per deixar-se transportar al passat. Una ocasió ideal perquè els espectadors revisquin les bones hores passades en companyia d'aquesta radiofòrmula.\nEl premi a la defensa del català se l'endú un supermercat Gustau Nerín


Planificació de la realització en televisió\n> Blog > Novedades > Planificació de la realització en televisió\n23 Apr 2021, 08:36 198 views\nT'apassiona el món de la televisió? Ets un amant de tots els seus formats? T'agradaria conèixer tot el necessari per poder realitzar-los i aconseguir l'èxit amb els teus propis projectes?\nUs presentem el nostre nou llibre Planificación y Procesos de Realización en Televisión d'Ana Lucía de Vega Martín.\nUn llibre concebut com a manual de classe que desenvolupa els principals punts de l'currículum oficial de la lliçó Planificació de la Realització en Televisió, pertanyent a el Cicle Formatiu de Grau Superior de Realització de Projectes Audiovisuals i Espectacles.\nPlanificación y Procesos de Realización en Televisión et mostrarà pas a pas totes les fases i conceptes necessaris per implementar els teus propis formats televisius, analitzant els diferents mètodes de creació i producció; els requisits que ha de complir per poder ser emès i les diferents audiències, tipus de publicitat i franges horàries existents per rendibilitzar el teu treball.\nAl final de cada capítol trobaràs un gran nombre d'exercicis pràctics que et permetran consolidar els continguts.\nAna Lucía de Vega Martín és salmantina. Ha dedicat tota la seva vida professional al món de la imatge, de la televisió i de l'animació. Llicenciada en Comunicació Audiovisual per la Universitat de Salamanca, ha unit el seu camí a la docència a l'Escola Superior d'Imatge i So ACEIMAR de Valladolid, des de fa ja més de deu anys, impartint els mòduls de Planificació i Processos de Realització en Televisió.\nA Editorial Altaria ens sentim molt satisfets amb el prestigi aconseguit per la qualitat de totes les nostres obres en les diferents àrees que publiquem.


Bruno Oro, el nostre president - Empordà\nBruno Oro, el nostre president\n"Hores més tard que la portaveu Meritxell Budó fonamentés la mesura per preservar un dret fonamental, la majoria dels partits desaconsellaven saltar-se el confinament. Au va!"\n01·02·21 | 17:32\nBruno Oro ha estat contundent: «No som gilipolles». L'actor d'arrels empordaneses ha protagonitzat una de les crítiques més aplaudides davant la possibilitat de saltar-se el confinament municipal per assistir a un míting. Si bé no ens podem moure per visitar la família, comprar o assistir a un acte cultural, les restriccions aplicades des del 7 de gener passat sí que preveuen «exercir el dret de participació política». És a dir, assistir a un acte electoral fora del lloc de residència. El president Mas al Polònia de TV3 acumulava, diumenge, més d'un milió sis-centes mil visualitzacions a una de les crítiques més àcides contra la decisió. Hores més tard que la portaveu Meritxell Budó fonamentés la mesura per preservar un dret fonamental, la majoria dels partits desaconsellaven saltar-se el confinament. Au va!\nPorto unes quantes campanyes sense acostar-me a un míting. I crec que no soc l'únic. Fa temps que aquestes convocatòries van entrar en eclipsi lluny de l'esplendor viscuda en els primers anys de la Democràcia. Han acabat convertint-se només en espai de trobada de convençuts arrossegats pels responsables locals per mostrar muscle davant del líder. Uns caps de cartell que, sovint, necessiten un apuntador per no oblidar davant quina audiència llencen les arengues o que, alertats de la connexió en directe amb algun mitjà d'àmbit nacional, alteren el discurs i eleven el to de veu oblidant-se d'aquells que tenen a tocar.\nAquesta manca d'atracció també s'ha constatat durant els primers dies d'una campanya virtual amb unes audiències que no són per tirar coets. Si féssim cas del nombre de seguidors dels discursos a través de xarxes, Bruno Oro tindria tots els números per ser el 132è president de la Generalitat. Però la victòria no ha estat sempre de qui més mítings ha omplert, sinó d'aquells que ha decidit l'electorat. Per sort, d'això va la democràcia.


Trenquen l'estàtua de la nena de la plaça del veïnat - TotSalt\nInici Notícies Actualitat Trenquen l’estàtua de la nena de la plaça del veïnat\nTrenquen l’estàtua de la nena de la plaça del veïnat\nTrenquen l’estàtua de la nena del veïnat.\nL’estàtua, la nena del veïnat, ubicada a la Plaça de veïnat de Salt, ha aparegut trencada aquest dimecres dia 6 de desembre, degut, pressumptament, a un acte de vandalisme o robatori. El monument era de bronze i estava pintada de blau.\nLa nena ha estat trobada a terra i partida pels peus. El monument es va inaugurar el 18 de juliol 1997.\nLa fotografia s’ha fet a dos quarts de sis d’aquesta tarda, 10 minuts més tard… s’ha tornat a passar i ja no hi era! 😖\nEsperem que algun veí, policia o anima caritativa l’hagi recollit pensant que algú l’agafés.\nEsperem no quedar-nos sense la nena del veïnat!\nLa escultura de la nena del veïnat torna a la plaça\nArticle anteriorJornades solidàries a benefici de la Marató de TV3 a Salt\nArticle següentNova unitat d’hospitalització per atendre adolescents amb problemes de salut mental, familiars i socials greus a Salt


Tres ferits greus en un accident entre un camió i una furgoneta a l'AP-2, a la Bisbal del Penedès | NacióBaixPenedès\nTres ferits greus en un accident entre un camió i una furgoneta a l'AP-2, a la Bisbal del Penedès\nL'accident obliga a tallar l'autopista en sentit Barcelona, però es fan desviaments per una àrea de servei\nper Redacció , El Vendrell, 7 de juny de 2018 a les 18:31 |\nTres persones han resultat ferides greus i una menys greu arran d'un accident entre un camió i una furgoneta que s'ha registrat al punt quilomètric 228 de l'autopista AP-2, al seu pas per la Bisbal del Penedès (Baix Penedès). Segons ha informat el Servei Català de Trànsit (SCT), l'avís s'ha rebut cap a les 14.57 hores d'aquest dijous.\nLes primeres informacions apunten que s'ha produït un fregament lateral entre els dos vehicles i que la furgoneta ha acabat bolcant. El succés ha obligat a tallar l'autopista en sentit Barcelona des de les 15.15 hores, però es fan desviaments per una àrea de servei. La incidència genera retencions puntuals d'entre mig i un quilòmetre.\nEl Sistema d'Emergències Mèdiques (SEM) ha desplaçat fins al lloc de l'accident quatre ambulàncies i l'helicòpter, el qual ha traslladat un dels ferits greus a l'Hospital de Bellvitge. Els altres dos ferits greus els han evacuat per carretera a l'Hospital Joan XXIII, mentre que el ferit menys greu l'han conduït a l'Hospital de Santa Tecla. Per la seva banda, els Mossos d'Esquadra han desplaçat fins al lloc un total de sis dotacions i, els Bombers de la Generalitat, hi ha treballat amb quatre dotacions.\nSuccessos, ferits, accident, trànsit, Bisbal del Penedès


A PEU: Caminant a poc a poc s'observa millor la vida: El món encantat de Cacheiro.\nAnalía, una néta de l'artista Tomàs Cacheiro, té una pàgina al Facebook que manté i cuida amb molt amor, recordant el seu avi.\nAllà hi va publicant de mica en mica fotos de les seves obres i els seus amics hi podem deixar comentaris. És un luxe poder gaudir d'obres que per a molts eren desconegudes.\nDarrerament ha publicat fotos d'unes fustes que van servir per a fer les bases del pont que hi havia vora casa seva. Un any en que el riu baixava amb molta poca aigua les fustes van quedar a la superfície i Cacheiro se'n va enamorar i les va acabar de transformar en aquestes meravelles que veieu a les fotos. L'aigua havia fet una part de la feina i ell en va fer una altra...\nEll mateix deia en una entrevista que com a turista ho hauria pogut fer el que feia perquè la seva obra requeria "temps, observació i paciència" i ell en tenia. I com que ell mateix reconeix que li agradava "lo sobrenatural", va ser capaç de construir móns fantàstics i encantats a partir del paisatge i dels elements primaris de l'univers com són l'aigua, la terra i el foc. I per això va acabar la seva vida vivint en una caseta vora el riu. Diu que la joventut d'avui viu en "estat d'aeroport". Jo diria que no només la joventut sinó que hi vivim tots en aquest estat...\nExplica que ja des de nen, amb 11 o 12 anys se n'anava al riu tot sol i s'hi estava dos o tres dies. La seva mare ja intuïa el que ell volia i el deixava fer. Es quedava sol a les nits als bosquets de vora el riu mort de por; però aquelles pors li regalaven un món encantat que no trobava a la ciutat. Les ombres de la nit, la lluna, les guspires dels troncs al foc de nit, la soledat... I de dia, gaudia dels banys al riu, dels arenals, dels peixos, de la llibertat.\nLa fantasia neix de totes aquestes coses i quan hom es queda quiet en un lloc. Llavors ja neix la contemplació, la imaginació i la fantasia i la capacitat de transformació de la realitat que té l'artista. En aquesta mateixa entrevista diu que la seva obra parla del recolliment de la matèria, que és la "mater" de la seva obra. Ell mateix ho diu en un dels seus poemes:\nAls 16 anys va agafar una tuberculosi que el portà a un pas de la mort. Diu que aquella por que en un moment va sentir i la lenta recuperació jugant amb el fang vora una llacuna van fer-lo artista. Li agradava construir móns de fang. Després de la malaltia va fer una exposició de quadres, un d'ells amb el títol: "Mi pesadilla de tuberculoso" (un arc de triomf amb culleres, cullerots i forquilles plens d'insectes i dues avingudes de cases sense portes ni finestres) i una "Piedad" amb un Crist desfet, a la falda de la Verge. L'altra obra va ser "La Virgen de la madera" feta amb un tronc de "guayabo" que va tallar del riu Tacuarí, una fusta fresca, sensual i d'escorça molt fina. "Donava la impressió d'una certa humitat i tenia el tors d'una dona: les cames, el sexe, els pits ben nítids. Vaig tallar el troc a cop de ganivet i em va fer butllofes a les mans".\nI no fou fins més endavant que va començar amb la ceràmica. Va ser cofundador de l' Institut Normal de Treinta y Tres i allà hi donava classes d' Història de l' Art i va començar amb un taller per a poder conèixer l'ofici, barrejant i canviant textures i tonalitats, que són infinites.\nI acaba l' entrevista citant Carl Segan que diu que el terrissaire és com l'astrònom: "som una petita partícula de pols en l'univers". Així hom guanya en humilitat: "s'ha d'indagar, s'ha d'elegir i s'ha d'arribar a les profunditats i descobrir que l'art no és una mercaderia".\nPublicat per Jaume Pubill Gamisans a 23:01\nEtiquetes de comentaris: Art, Ceràmica, Tomàs Cacheiro, Uruguai\nAbans de res demanar-te disculpes per haver trigat tant en contestar-te.\nJa fa un temps que volia enviar-te l'adreça d'una amiga meva. És una dona excepcional que fa voluntariat en la Residència San Salvador de Tarragona.El seu blog és aquest per si vols visitar-la:\nElla es Mª Isabel.\nEn quant al tema del jutge, he de dir-te que jo tampoc estic d'acord amb moltes de les coses que ha fet, ni de bon tros, però si en el tema de la Memòria Històrica. Suposo que molts blogs han fet el mateix que jo, però quan ho vaig posar ho vam fer quatre blogs mes coneguts meus, que creiem el mateix. De totes maneres, ningú de nosaltres sabíem res del que el sr. Vicent Partal ens diu. I la veritat, el que explica si no vingués d'ell seria difícil de creure, donada la duresa de l'ocorregut. T'agraeixo que m'ho hagis enviat i ja veus que ho he publicat. Generalment ho publico tot, encara que siguin anònims. Menys una vegada que eren insults.\nMiguel Delibes, per al mi, sempre ha estat el meu preferit en la lletra castellana, i alguna vegada ho deia en el blog. Quan em vaig assabentar que ell havia signat el famós manifest per una llengua comin, també ho vaig dir, doncs em vaig sentir molt defraudat. Entenc que un escriptor, i menys ell, no pot negar una llengua que no sigui la seva. Llavors van venir els insults, no tots perquè em va contestar un professor de la Universitat de Valladolid, -Fernando Manero- i una periodista de Madrid -Cecilia Alameda- que també el coneixien i aquests estaven al meu favor. Encare que la excusa-ban una mica degut a la seva edat. Ara, quan va morir, vareig tornar a escriure sobre ell i ho vaig tornar fer amb la mateixa admiració que li tinc. Et deixo el meu correu per si desitges tindre'l\nJaume, disculpam totes las faltes que posts trobar en aquest escrit\n31 de març de 2010 a les 12:29\nEn primer lloc moltes gràcies per visitar el meu humil blog i felicitar-te pel teu.\nAcabo de llegir el comentari del meu bon amic Josep Estruel i la veritat, no creguis res del que diu, jo no sóc una dona excepcional!!!\nNomés em limito a fer de voluntària d'unes persones meravelloses que em donen un afecte que no te preu.\nGràcies, Josep, moltes gràcies per les teves paraules.\nEspero que ens anem visitant. Veig que treballes amb discapacitats, enhorabona!\n31 de març de 2010 a les 23:15\n▼ 30 de març (2)


Conferència “Som on som” a càrrec de TEd'A arquitectes | COL·LEGI D'ARQUITECTES DE CATALUNYA\nCapella de Sant Francesc. Volcà de Montsacopa. Olot\nEn aquesta conferència els autors centraran la seva atenció en el valor que té el lloc concret i minúscul on se situa l'obra. S’han d’entendre les particularitats locals d'aquell redol ínfim. S’ha de seguir amb la lògica cultural i física de l'entorn on l'obra té lloc. Enclavar, arrelar i gravitar intencionadament en aquell indret precís. En paraules de Ted’A “Així som on som, o, més concretament, l'obra és on és”.\nDesprés de la conferència s’ha organitzat un sopar al restaurant El Fortí del Volcà Montsacopa per compartir una estona tots plegats amb els conferenciants. Consulta el menú i el preu en aquest enllaç.\nSi esteu interessats a quedar-vos al sopar, heu d’enviar un correu electrònic a del.olot@coac.net indicant el vostre nom, cognoms i un número de telèfon de contacte.\nÉs un estudi diminut de Mallorca, actualment dirigit per Irene Pérez i Jaume Mayol, que prova d’avançar mirant enrere, sense perdre de vista el passat i la tradició defensant les identitats regionals.\nLa feina de TEd’A arquitectes va formar part del pavelló espanyol de la Biennale di Architettura di Venezia 2016. Sota el nom Unfinished, va rebre el Lleó d’Or d’aquella edició. També formaren part del pavelló català de la Bienale 2014. El 2017 el treball de TEd’A arquitectes va formar part de l’exposició A Minor Architecture, una selecció de 15 joves estudis europeus. La seva obra també va ser part de l’exposició itinerant Matèria Sensible. Joves Arquitectes Catalans, que va ser mostrada a Barcelona, A Coruña, Lisboa i Berlin.


L’ecosistema de les empreses socials a Catalunya. ACCIÓ - Agència per la Competitivitat de l'Empresa\nL’ecosistema de les empreses ...\nTenir com a missió assolir un impacte positiu a la societat, reinvertir el 100% dels beneficis i aconseguir més d’un 50% dels ingressos a través de la facturació. Aquests són els requisits que defineixen les gairebé 300 empreses socials presents a Catalunya.\nEl projecte europeu RaiSE Interreg Europe, liderat per ACCIÓ, té l’objectiu de millorar la competitivitat de les empreses socials. Per aconseguir-ho, un primer pas és conèixer la seva realitat, identificar els seus punts forts i punts febles i assenyalar els reptes a superar.\nEnfocats a serveis i amb majoria femenina\nAixò és el que fa aquest estudi, que ha identificat 293 empreses socials a Catalunya. Més de la meitat, un 52,6%, tenen més de 10 anys de vida; fet que remarca la maduresa d’aquest tipus de companyies.\nEl 70% de les empreses socials catalanes proveeixen serveis. Ho fan amb un capital humà on les dones són clarament protagonistes. Dos de cada tres treballadors d’empreses socials són dones.\nLa inserció, protagonista\nUna de les característiques principals de les empreses socials és que concentren bona part del seu impacte en la inserció laboral i/o social. Més enllà d’això, també treballen en àmbits com el socioeducatiu, el sociosanitari o el reciclatge.\nPel que fa a l’activitat, una quarta part es dedica als serveis a persones. Els serveis a organitzacions, el comerç o l’agricultura són altres espais habituals de l’activitat de les empreses socials.\nEl repte comercial\nEl 45% de les empreses socials catalanes assenyalen les dures condicions comercials i de mercat com un dels seus principals obstacles en el dia a dia. La competència i els problemes de tresoreria també preocupen un sector que, ben sovint, lamenta la manca de temps per desenvolupar tot el seu potencial comercial.\nConsulta totes les dades al resum executiu de l’estudi.\nL'ecosistema de les empreses socials a Catalunya from Agència per a la Competitivitat de l'empresa - ACCIÓ\nL’ecosistema de les empreses socials a Catalunya [903,63 kB ]


Entrada anticipada 20€ (+ despeses gestió) | 25€ a taquilla\nGOLDEN TICKET: 45€ (+ despeses gestió)\n'LA LLENGUA CHIVATA’\nLa Lengua Chivata és el segon disc de Marco del Ojo, conegut com El Canijo de Jerez.\nUna col·lecció de 12 temes de qui va ser component de Los Delinqüentes durant més de 12 anys. En Lengua Chivata hi ha rock andalús, també pop, reggae, tanguillos, balades...\nÉs un disc més íntim, ple d'històries personals que es converteixen en universals. "No és un disc fosc", precisa El Canijo, "però sí més profund. Trobaràs les coses que sempre m'han fet feliç: l'alegria, la llibertat, l'amor, l'amistat, el benestar, però també hi ha una mica de nostàlgia, desconsol...".\nEl Canijo li canta al que veu: a les punkilatas guerreres que viuen al límit (La reina del fang), a la bona sort (Gladiadores emplumados), al talent flamenc (Chatarrero de corbata), a l'amor (Noche de calor) ja la traïció enieja rata mentidera, tall per al qual compta amb la col·laboració de Chiquetete, amb una estrofa d'una cançó composta amb el mort Migué Benitez, el seu excompany de Los Delinqüentes (“si eres hombre no compres enchufes“). El disc també compta amb altres col·laboracions com la de Macaco (a ‘Colgando de las nubes’), Nita de Fuel Fandango, Mario Díaz (a 'Brújula perdida'), i el seu compare Juanito Makandé (en ‘El inminente hongo atómico’).\nAmb una portada creada per Ricardo Cavolo, un dels il·lustradors espanyols més internacionals, "posseïdor d'un estil visual tan impactant i original com recognoscible gràcies als seus aires psicodèlics". Seu és tot l'art gràfic de l'àlbum. "La paraula Chivato és molt andalusa, i gairebé sempre amb connotacions negatives", reflexiona El Canijo. "En aquest cas també pot ser una paraula positiva. La lengua Chivata sóc jo cantant les meves cançons. També una reflexió sobre el que passa al món: tots ens assabentem de tot gràcies -o per culpa- de les xarxes socials ".\nFACEBOOK EL CANIJO DE JEREZ